
Etruszk nyelv 


A Wikipédiából, a szabad enciklopédiából 


Az etruszk nyelvet (etruszkul mechl Rasnal) az etruszkok 
beszélték és írták az ókori Etruriában (a mai Toszkána, illetve 
Umbria nyugati része), valamint Lombardia , Veneto és Emilia- 
Rqmagna egyes részein. A nyelv kihalását a latin nyelv erősödő 
hatása okozta. Kevés emléket hagyott maga után, főleg 
rövidebb feliratokban, kölcsönszókként a latinban (pl. a latin 
persona „személy” az etruszk phersuhól ered), valamint 
helynevekben (pl. Róma) . A nyelv végleges kihalása az első 
századra tehető. 

A nyelvészek és az etruszkológusok körében a 21. századra 
kialakult konszenzus szerint az etruszk nyelv pre-indoeurópai 
nyelv,és a rét nyelv , valamint a Limnosz szigetén talált 
feliratok nyelvének rokona. [91 [101 

Az etruszk írásrendszer 


Az etruszk írásrendszer alapja az ábécé, ami az i. e. 8. század 
végén alakult ki a nyugati görög ábécéből. Több helyi variánsa 
létezett, amit írnokiskolákban tanítottak. 

A nyugati görö^ ábécé 22 betűt tartalmazott, 4 további jellel 
kiegészítve, amik görög eredetűek. Az átvételkor néhány betűt, 
amiknek az etruszkok nem vették hasznát, kihagytak (ezek a 
mai b, d, o betűknek feleltek meg, továbbá ilyen volt a föníciai 
samekh jele). A viszonylag kevés karakterrel biztosan nem 
hangról-hangra írták le a beszédet. írásban nem tettek 
különbséget bizonyos mássalhangzók között, ezeket csaknem 
teljesen szabadon variálták. Nem létezett helyesírási 
következetesség, úgy gondolhatták, aki beszéli a nyelvet, az a 
feliratot képes elolvasni. A c, q és /, í és 0, s és s, u és v 
felcserélhetőek. A magánhangzókat hol kiírták, hol nem. 

Itália nyelvei a vaskorban (i. e. 6. század) 


Hangtan 


Az etruszk nyelv hangrendszerét tulajdonképpen nem ismerjük. Azt tudjuk megállapítani, hogy milyen 
betűket vettek át a görög ábécéből, de hogy pontosan milyen hangot takartak, az ismeretlen. Ugyanazzal a 
betűvel több különböző - bár hasonló képzési helyű - hangot is írhattak és fordítva, egy hangot több betűvel 
is leírhattak. 


Magánhangzók 

Az etruszk magánhangzórendszer 4 hangból állt (a, i, e, u), és néhány diftongusból (ai, au, ei, eu, ui). Az 
archaikus nyelvben a magánhangzó-rendszer sokkal gazdagabb lehetett, ami az idők folyamán - talán areális 
hatásra - folyamatosan egyszerűsödött (ai > aj, eu > ev), sőt hangösszevonás is tapasztalható. Ennek 
azonban lehet az oka a (nemlétező) „helyesírás” megváltozása (lásd magánhangzó-harmónia) . Az o teljesen 
hiányzik az írott emlékekből, de ez nem zárja ki, hogy a beszélt nyelvben létezett volna. Ha sohasem volt 
hangsúlyos helyzetben (vagyis nem létezett hosszú változata), akkor nem is írhatták ki. A hangsúlytalan u és 
o hangok hasonlósága más nyelvekből is adatolt (lásd Halotti beszéd és könyörgés latiatuc = látjátok, pur = 
por, adamut = Ádámot, stb. írásmódja). 

Megjegyzendő, hogy vita tárgyát képzi a tudósok közt, hogy a likvidák és nazálisok viselkedhettek-e 
magánhangzóként, vagyis alkothattak-e két mássalhangzóval egy szótagot, vagy sem. Gyakoriak ugyanis a 
mássalhangzó torlódások: például az Elxsntre (Alekszandrosz) névben. Ezt a nevet ez alapján kétféleképp 
lehet kiolvasni. Egyrészt ahogy írva van, ez esetben a szótagképző magánhangzó az n. A magánhangzó¬ 
harmónia alapján azonban Ele/sentre a helyes olvasat. Az utóbbi az elfogadottabb álláspont. Ugyanezt 
Elcsntre variációban is írhatták. Ebből eredően nem tudni, hogy a kiejtésben a k hang k-nak vagy /7-nak 
hangzott-e. 

A magánhangzóknak volt hosszú és rövid formájuk is (i - í) 

Mássalhangzók 

Az etruszk mássalhangzórendszer legjellemzőbb tulajdonsága, hogy - ellentétben az indogermán nyelvekkel 
- a zöngétlen explozívák (p, t, k) párjai nem a zöngés explozvák (b, d, g) hanem az azonos helyen képzett 
zöngétlen spiránsok (cp, 6, x). Tehát a különbséget nem a zöngésség hanem a nyíltság jelentette, hasonlóan az 
uráli és altáji nyelvekhez. Ab, d és g betűk hiányoztak az ábécéből, de hogy az ezeknek megfelelő hang 
megvolt-e az etruszk nyelvben, szintén ismeretlen. A görög gammát a k hang leírására alkalmazták, ebből 
lett a latin c. 

Ahogy a nyelv fejlődött, ezek a hehezetes hangok szó elején átalakultak h-hanggá, ami ismeretlen volt a 
korai etruszkban. A kettős mássalhangzók teljesen hiányoznak. A görögből hiányzó f-hangot (vigyázat, a phi 
úgy olvasandó, ahogy írjuk, p+h-val!) bevezették, valamint szükségük volt egy további sziszegő hangot 
jelölő betűre, mert a görög csak az sz-t ismerte, az etruszkban viszont volt s is. 

Nyelvtan 






Az etruszk egy agglutináló nyelv vagy flektáló nyelv. Vitatott státuszú, mindkét típusba be lehet sorolni. Az 
egyik álláspont szerint „flektáló nyelv erős agglutináló vonásokkal", azonban a vita alapja egyrészt a ragok 
homályos ismerete, másrészt a definíciók közti különbség. Ragozta a főneveket és névmásokat. Luciano 
Agostiniani La Lingua című tanulmányában, 2000-ben az etruszk nyelvi morfológia és más agglutináló 
tulajdonságok alapján agglutináló típusúnak sorolta be az etruszk nyelvet. Jelenleg ez a legelfogadottabb 
álláspont, bár még mindig sokan próbálják indoeurópai kulccsal, flektálóként megfejteni. 

A flektálásra hasonlító jellegek azonban a késői feliratokban tűnnek fel, amikor magánhangzók kiesése is 
tapasztalható a feliratokon. Például az Alexandrosz név korai etruszk változata Ali/santre, amely a késői 
feliratokban Alcsentre, majd Elcsntre formában tűnik fel. Ennek oka inkább az etruszk írás rövidítése 
lehetett, semmint a két közbenső magánhangzó tényleges kiesése. (Hasonló módon, mint a székely-magyar 
rovásírásban, ahol szintén csak az első magánhangzót jelölték általában.) Az i. e. 5. század előtt az etruszkok 
inkább magánhangzót iktattak közbe, csak hogy ne kelljen mássalhangzó torlódást kiejteniük (például a latin 
africus etruszkul afarakanas, Heraklés neve először Herecele lett, majd Herele, vagy Klytaimnéstra első 
lépésben CluOumusOa, végül Clutmsta lett), és egyáltalán nem logikus nyelvfejlődési folyamat, hogy egy 
adott időponttól ennek éppen az ellenkezője történne, a magánhangzók szinte teljes kiesése. Erre a nevek 
körében lehet bizonyítékot találni, mivel ezek többnyire jól azonosíthatók. A Laris, LarO és Larce nevek 
egyaránt előfordulnak L, La, Le, L6, Li, Lr és Ls rövidítésekkel. Ezek többségénél a hangsúlyos első 
szótagbeli a-t nem írták ki, holott a magánhangzó kiesést úgy indokolják - például Massimo Pallottino -, 
hogy a hangsúlyos szótag erőteljessége miatt sorvadt el a többi hangzó a szavakban. Ennek alapján a 
flektálásra utaló tőmódosulások is inkább írásképi elemnek tűnnek, semmint tényleges flektálásnak. A korai 
feliratok mindig ragasztónk. 

Eontos eleme még az etruszk nyelvnek a szókezdő szótagon lévő hangsúly, a szótagok nyíltsága (azaz 
magánhangzóra végződése), a szavakban a magánhangzók hangrendi illeszkedése, a mássalhangzók 
zöngétlenítése (a zöngés mássalhangzók relatív hiánya), a mássalhangzó torlódások elkerülése, a hangzók 
átvetése vagy magánhangzó közbeékelése ilyen esetekben. Ez utóbbi tulajdonság a késői feliratokban 
eltűnik. Ugyanezekben a feliratokban már a zöngés mássalhangzók is gyakoribbak, a 0-t felváltja a t, a/-t a 
c stb. 

A ragok sorrendje éppúgy kötött, mint a magyar nyelvben. A szótőhöz elsőként a többes szám jele 
csatlakozik, majd az esetrag. Ha szükséges, kötőhangzót (illeszkedő magánhangzót) is beiktattak. A görög 
és latin nyelvekben elképzelhetetlen többszörös ragozás is megtalálható, vagyis a már ragozott szóalak 
továbbragozása vagy képzése. Ilyen például az egyik szövegemlék UnialOi szava. Ennek elemei: Uni- 
(istennő) -al- (birtokrag) 0/ (helyhatározó). Együttes fordítása Uniénál. Az Unié Uni templomát jelenti és a 
továbbképzésnél szótőként viselkedik. A kifejezés tehát azt jelenti, Uni templománál. 

A többszörös ragozás lehetővé teszi, hogy képzett szavak váljanak kiegészülő jelentéssel alapszavakká 
(például nemtörődömség). Ide tartozik a származékszavak hiperkarakterizációja (mint például a magyar 
remél, remény, reménység). 


Névszó rag ozás 

Személyes névmás 

A személyes névmások közül az egyes szám első személyű alak ismert. Több változata van, de nem tudni, 
melyik a ragozott változat, illetve pontosan mit jelent. Ezek a mi, mini, mene. Valószínűleg a mi az alapalak 
(„én”), a mini és mene talán engem vagy nekem jelentésű. 


Alanyeset 



Az etruszk nyelvben az alanyeset jelöletlen vagy -a végű. A fix végződésű alanyeset nagyon sok ókori 
nyelvre jellemző a hettitától a latinig (az előbbiben -as, az utóbbiban -us). 


Nem ismerte a nyelvtani nem fogalmát, ezért nem alkalmazta a hím-, nő-, és semlegesnemet, szintén más 
kora ókori nyelvekhez hasonlóan.l^^^^ (Például anatóliai nyelvek.) A női nemet végződésekkel jelezték, ezek 
voltak a -0a, -0u, vagy -i; például: lautni - „felszabadított ember”, lautni-6a - „felszabadított asszony”. Az -i 
végződés a latin nyelv befolyására jött létre, és elsősorban melléknevekből keletkezett családnevekben 
alkalmazták. 

A férfi és női nevek különbözősége azt mutatja, hogy a férfinevek végződésétől függően a nőnemet a -nia, - 
nei képzőkkel hozták létre, miközben sokszor kiesik az utolsó magánhangzó. Emellett előfordul -a (e-végű) 
és -ni (u-végű szavaknál) is.^^^^ 


férfinév végződése 

női név végződése^^^^ 

-a 

-suiia, -nei 

-i 

-inéi 

-u 

-un/a, -un/ 

-e 

-enei, -nia, -a 

-s 

-snei 


Egyes- és többes szám 

A dolgok mennyiségére vonatkozó jelek még bizonytalanok, kevéssé ismertek. Egyetlen többesszám jel van, 
ami biztosnak tűnik, az -r hang. 

Tárgyeset 

Alany és tárgyeset közt nem tettek különbséget. Ha létezett valamikor tárgyrag, ez lekopott, és csak a 
névmásokban maradt fenn. Névmásokban azonban egy -n rag jelöli a tárgyat. Például mi-mini (én, engem); 
ica-ican (ez-ezt). 

Birtokos eset 

Két különböző jele volt: -s és -al (korábban csak -a). Valószínűleg a kettő közt nincs különbség, az első 
használták legtöbb esetben, kivéve, ha a szótő vége i, s, n vagy 6 volt. 

Példák: 

Ram0a - Ram0as 
Lar0 - Lar0al 

Lehetséges volt még a birtokragok halmozása, pl. Lar0-al-is (Larth valamijének a valamije). 


Lokatívusz 

Több lehetséges rag jelölhetett lokatívuszt, egyetlen biztosan megállapítható a -0i. 
spur - spureBi (város - városban) 




Bizonytalan ragok 

Emellett több más rag is lehetséges, amelyek jelentését ugyan ismerjük (vagy legalábbis ki lehet 
következtetni), de pontos használatát nem. Ilyen például a datívusz -éri, ami azonban más eseteket is jelöl, 
valamint feltehető egy pertinentivus^^^^ rag is. 

Melléknevek 

Egy biztos melléknévképző az -s. Cluvenia = hely, cluvenias = helyi. Zalarvena = család, zalarvenas = 
családi. 


Igeragozás 

Az igeragozás ma még teljes mértékben ismeretlen. Mivel igeragot nem sokat ismerünk, felmerült, hogy az 
etruszk igén nomenverbumok vannak, vagy hogy az összes ige passzív alakban van. Ezek azonban csak 
teóriák. Egyedül a múltidő jele ismert, ez a -ce. 

Számok 


A következő tőszámneveket azonosították: 0u (1); zal (2); ci (3); oa (4); may (5); hu0 (6); semcp (7?); cezp 
(8?); nurcp (9?); sár (10); za0mm (20); cialy / cealy (30); oealy (40); muvaly (50); semcpaly (70); cezpaly 
(80). 

Azonosított sorszámnevek: 0unsna (1.); cis (3.); hu0is (6.); saris (10.); za0rumis / za0rumsna (20.). 

A megszámolt elemek egyes számban szerepelnek, mint a magyar nyelvben. Tehát ci avil = „három év”, 
nem „három évek”, mint az indoeurópai nyelvekben. 


Számjelek 



Etruszk számjel 

Székely-magyar rovás számjel 

